เรื่องร้องเรียน: มีต่างชาติมาเช่า อาคารพาณิชย์ เลขที่ 32/9-12 ถนนอโศก  (สุขุมวิท 21) แขวงคลองเตยเหนือ เขตวัฒนา กรุงเทพ เปิดเป็น คาเฟ่กัญชา เปิดเพลงเสียงดัง บนดาดฟ้า ประมาณชั้น 4 หรือ5 เป็นสถานที่โล่ง ไม่มีห้องเก็บเสียง ศุกร์-เสาร์-อาทิตย์ มีงานปาร์ตี้ มีดีเจ ต่างชาติ มาเปิดแผ่นเสียง และตะโกนเสียงดัง ไม่สามารถนอนได้ แจ้ง 191 หลายครั้ง ตำรวจมาก้อเงียบ ตำรวจกลับเสียงดังใหม่ เคยนัดเจรจากับเจ้าของ เขารับปากจะหาวิธีแก้ไขแต่ไม่เคยแก้ไข เขาบอกธุรกิจของเขามีใบอนุญาติถูกต้องทุกอย่าง เคยขอดูแต่เขาไม่ให้ดูค่ะ รบกวนช่วยตรวจสอบให้ด้วยค่ะ ว่าการขออนุญาติของเขาถูกต้องหรือไม่ หรือถ้าทุกอย่างถูกต้อง แต่บ้านดิฉันได้รับความเดือดร้อนค่ะ ขอความอนุเคราะห์ ช่วยตรวจสอบให้ด้วยค่ะ
การดำเนินการของเจ้าหน้าที่: เรียท่านผู้แจ้ง วันที่ 10 ตุลาคม 2566 เจ้าหน้าที่ฝ่ายสิ่งแวดล้อมฯ เขตวัฒนา ได้เข้าตรวจสอบสถานที่แล้ว และได้ออกคำแนะนำเจ้าพนักงานท้องถิ่นให้ทางสถานประกอบการ ห้ามมิให้ส่งเสียงดังรบกวนในยามวิกาล, ควบคุมเสียงจากการประกอบกิจการมิให้รบกวนผู้พักอาศัยข้างเคียง และห้ามกระทำการใดๆ ที่รบกวนประชาชนที่พักอาศัยข้างเคียง ตามรูปที่แนบ  ฝ่ายสิ่งแวดล้อมฯ เขตวัฒนา จึงทำการปรับสถานะเรื่องของท่านเป็นเสร็จสิ้น ขอบคุณครับ
ความเห็นของผู้แจ้ง: เรื่องที่ร้องเรียนไป เจ้าหน้าที่จัดการอย่างไรบ้างคะ
พื้นที่: แขวงคลองเตยเหนือ เขตวัฒนา กรุงเทพมหานคร